text: Kredsformand trækker sig, fordi Carl Holst ønsker at genopstille
  11 februar 2016 kl. 08.32
  Venstres formand i Esbjerg Omegnskreds, Thomas Rosenstand, har trukket sig som formand, fordi resten af bestyrelsen bakker op om Carl Holst (V).
  Thomas Rosenstand trækker sig som formand, da han ikke kan støtte, at resten af bestyrelsen i Esbjerg Omegenskreds vil bakke op om, at Carl Holst (V) genopstiller til et kommende Folketingsvalg. Det bekræfter han over for TV SYD torsdag.
  I stedet er vognmand Jan Schou Jørgensen indsat som konstitueret formand. Jan Schou Jørgensen var chauffør for Carl Holst  under valgkampen.
  Thomas Rosenstand er på vinterferie, og oplyser i en sms til TV SYD, at han ikke har yderligere kommentarer.
  